*2. számú melléklet a 84/ 2019. sz. Képv. test. határozathoz*

**ELLÁTÁSI SZERZŐDÉS**

bölcsődei ellátásra

amely létrejött egyrészről

**Kiskőrös Város Önkormányzata**

székhelye: 6200 Kiskőrös, Petőfi Sándor tér 1.,

adószáma: 15724784-2-03

képviseli: Domonyi László polgármester

(a továbbiakban: Önkormányzat),

másrészről

**Tarkabarka Családi Napközi Egyesület**

székhelye: 6200 Kiskőrös, Hrúz Mária utca 19.

adószáma: 19551676-1-03

képviseli: Harangozóné Balogh Zsóka elnök

(a továbbiakban: Fenntartó)

harmadrészről

**Egészségügyi, Gyermekjóléti és Szociális Intézmény**

székhelye: 6200 Kiskőrös, Árpád utca 8.,

adószáma:

képviseli: Dr. Kállayné Major Marina

(a továbbiakban: Intézmény),

között (továbbiakban együttesen: Felek) alulírott helyen és időben az alábbiak szerint:

**A szerződés tárgya és időbeli hatálya**

1. Szerződő felek kijelentik, hogy a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 97. §-ában meghatározottak figyelembevételével szerződést kötnek a Gyvt. 42-42/A.§-aiban meghatározott, személyes gondoskodást nyújtó **bölcsődei ellátás**  **biztosítása tárgyában**.
2. Jelen szerződés Szerződő felek aláírásával lép hatályba és a 2019. szeptember 1. - 2021. augusztus 31. közötti időszakra jön létre.

**Az ellátás tartalma**

1. A bölcsődei ellátás keretében – ha a Gyvt. kivételt nem tesz - a három éven aluli gyermekek napközbeni ellátását kell biztosítani.
2. A Fenntartó a 3. pont szerinti 1,5-3 éves korú, kiskőrösi lakcímmel rendelkező gyermekek részére 5 férőhelyet biztosít.
3. A bölcsődei ellátást a Fenntartó a fenntartásában lévő **Tarkabarka Családi Bölcsőde Hálózat Micimackó Családi Bölcsőde** 6200 Kiskőrös, Szarvas utca 1. szám alatti székhelyén biztosítja.

Ágazati azonosítója: S0507120

A szolgáltatói nyilvántartásba történő bejegyzés

* ügyiratszáma: BKC/001/2685-16/2016.
* hatálya: határozatlan ideig érvényes

A szolgáltató nyilvántartásba bejegyző hatóság neve, címe: Bács-Kiskun Megyei Kormányhivatal Gyámügyi és Igazságügyi Főosztálya Szociális és Gyámügyi Osztály, 6000 Kecskemét, Deák Ferenc tér 5.

1. A Fenntartó a jelen szerződés aláírásával kijelenti, hogy a szerződésben meghatározott, általa nyújtott bölcsődei ellátásra vonatkozó jogszabályokat, szakmai követelményeket, a nyilvántartási kötelezettségek, adatvédelem és adatkezelés szabályait ismeri, azokat betartja és betartatja. Vállalja, hogy a bölcsődei ellátást érvényes működési engedély birtokában, az abban foglaltak alapján, a hatályos szakmai jogszabályi előírásoknak és szakmai-módszertani követelményeknek megfelelően, továbbá az általa elkészített szakmai program alapján biztosítja.
2. Az Intézmény minden év május 31. napjáig – 2019. évben július 31. napjáig - tájékoztatja a Fenntartót a bölcsődei ellátás igénybe vételére vonatkozó igényekről. Az Önkormányzat által be nem töltött férőhelyeket a Fenntartó betöltheti.
3. Fenntartó minden év május 15. napjáig – 2019. évben szeptember 10. napjáig - tájékoztatja az Önkormányzatot aTarkabarka Családi Bölcsőde Hálózat Micimackó Családi Bölcsőde intézményi gondozási díjáról.
4. A fenntartó által biztosított, igénybe vett bölcsődei ellátásért a gyermek szülője vagy más törvényes képviselője ( a továbbiakban: szülő) Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet (a továbbiakban: önkormányzati rendelet) alapján a bölcsődei gyermekétkeztetés személyi térítési díját az Önkormányzatnak, a bölcsődei gondozás személyi térítési díját a Fenntartónak fizeti meg.
5. Az Önkormányzat a Fenntartó által biztosított szolgáltatáshoz - a Fenntartó által kiállított számla ellenében a bölcsődei igénybevételt követő hónap 10. napjáig - hozzájárulást fizet. A hozzájárulás összege az önkormányzati rendeletben meghatározott bölcsődei gondozás intézményi térítési díj és a Fenntartó fenntartásában lévő Tarkabarka Családi Bölcsőde Hálózat Micimackó Családi Bölcsődegondozási intézményi térítési díj közötti különbözet.
6. A bölcsődei gyermekétkeztetést a Fenntartó igénybejelentése alapján az Önkormányzat rendeli meg.
7. Szerződő felek megállapodnak, hogy a bölcsődei ellátás személyi és tárgyi működési feltételeit a Fenntartó biztosítja, a működtetéssel, fejlesztéssel kapcsolatban felmerülő költségek a Fenntartót terhelik.
8. A szerződő felek megállapodnak abban, hogy az 1. pont szerinti bölcsődei ellátás működéséhez az állami támogatás – vonatkozó jogszabályok szerinti – igénylése és az azzal történő elszámolás az ellátást biztosító Fenntartó feladata.
9. A szolgáltatásért fizetendő személyi térítési díj csökkentése, elengedése Kiskőrös Város Önkormányzata Képviselő-testületének a személyes gondoskodást nyújtó gyermekjóléti alapellátásokról szóló 26/2013.(XII.19.) önkormányzati rendelete alapján történik.
10. A Fenntartó a jelen szerződés alapján végzett tevékenységéről minden naptári év március 31. napjáig köteles írásos szakmai beszámolót készíteni és a polgármester részére elküldeni. A polgármester a beszámoló kézhezvételét követő Képviselő-testületi ülésen a beszámolót a Kiskőrös Város Önkormányzat Képviselő-testülete elé terjeszti.

1. A Fenntartó kötelezettséget vállal arra, hogy a külön jogszabályban meghatározott adatszolgáltatási kötelezettséget az előírásoknak megfelelően teljesíti, a statisztikai adatgyűjtéshez szükséges adatokat az illetékes szervek rendelkezésére bocsátja. A Fenntartó az általa közölt adatok valódiságáért felelősséget vállal.
2. Az Önkormányzat a Fenntartótól a feladatellátással kapcsolatban bármikor írásbeli tájékoztatást kérhet, melyet a Fenntartó 15 napon belül írásban köteles megadni.
3. A Fenntartó vállalja, hogy az ellátás igénybevételéről szóló szabályok betartásával kapcsolatban az ellátást igénylő felé a tájékoztatási és értesítési kötelezettségének folyamatosan eleget tesz.
4. Az Önkormányzat a tevékenység gyakorlásához szükséges szakmai segítségnyújtással és szakmai információkkal (többek között a jogszabályváltozásokról történő tájékoztatás, pályázati lehetőségekről szóló tájékoztatás, stb.) segíti a Fenntartót a feladat ellátásában.
5. Panaszjog gyakorlására a Gyvt. 36. §-ban foglaltak az irányadók.

**Szerződés megszüntetése**

1. A felek megállapodnak abban, hogy jelen szerződést bármelyik fél jogosult a másik félhez intézett egyoldalú, írásbeli nyilatkozattal, 3 hónapos felmondási idővel felmondani. A felmondási idő alatt a Fenntartó köteles teljes körűen ellátni jelen szerződésből adódó feladatait**.**
2. Jelen szerződés közös megegyezéssel bármikor módosítható illetve megszüntethető.
3. Azonnali hatályú felmondásra a felek bármelyike a másik fél súlyos szerződésszegése esetén jogosult, az alábbi szerint:
   * 1. A felek súlyos szerződésszegést követnek el, amennyiben jelen szerződésből folyó bármely kötelezettségüknek nem tesznek eleget.
     2. Azonnali hatályú felmondásnak csak azt követően van helye, amennyiben a sérelmet szenvedett fél a szerződésszegő magatartás kiküszöbölésére vagy következményeinek elhárítására a szerződésszegő felet előzetesen írásban, ésszerű határidő megjelölésével felszólította és ez a határidő eredménytelenül eltelt. Az azonnali hatályú felmondást írásba kell foglalni és indokolni kell. A sérelmet szenvedett fél követelheti a másik fél szerződésszegéséből eredő teljes kára megtérítését is. Szerződésszegés esetén a Fenntartónak a szolgáltatást folyamatosan biztosítani kell a jelen szerződés felmondási ideje alatt.
4. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a hatályos Gyvt., valamint az egyéb vonatkozó jogszabályok az irányadók.

Jelen szerződést Kiskőrös Város Önkormányzata Képviselő-testülete ……/2019. számú határozatával hagyta jóvá, és Szerződő Felek elolvasás és értelmezés után, mint akaratukkal mindenben megegyezőt, helybenhagyólag írták alá.

Kiskőrös, 2019.év. ……… hó …... nap.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domonyi László polgármester Harangozóné Balogh Zsóka elnök

Kiskőrös Város Önkormányzata TarkabarkaCsaládi Napközi Egyesület

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Kállayné Major Marina intézményvezető

Egészségügyi, Gyermekjóléti és Szociális Intézmény

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

Pénzügyileg ellenjegyzem:

Szlanka Pálné

pénzügyi osztályvezető